Neuvoston direktiivi 80/780/ETY annettu 22 päivänä heinäkuuta 1980, kaksipyöräisten sivuvaunullisten tai sivuvaunuttomien moottoriajoneuvojen taustapeilejä ja niiden asennusta koskevan jäsenvaltioiden lainsäädännön lähentämisestä



Virallinen lehti nro L 229 , 30/08/1980 s. 0049 - 0056

Suomenk. erityispainos Alue 13 Nide 10 s. 0236

Kreikank. erityispainos: Luku 13 Nide 9 s. 0142

Ruotsink. erityispainos Alue 13 Nide 10 s. 0236

Espanjank. erityispainos: Luku 13 Nide 11 s. 0057

Portugalink. erityispainos: Luku 13 Nide 11 s. 0057



NEUVOSTON DIREKTIIVI annettu 22 päivänä heinäkuuta 1980, kaksipyöräisten sivuvaunullisten tai sivuvaunuttomien moottoriajoneuvojen taustapeilejä ja niiden asennusta koskevan jäsenvaltioiden lainsäädännön lähentämisestä (80/780/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että tekniset vaatimukset, jotka kaksipyöräisten moottoriajoneuvojen on kansallisen lainsäädännön mukaan täytettävä, liittyvät muun muassa niiden taustapeileihin, mainitut voimassa olevat tai valmisteilla olevat vaatimukset eroavat jäsenvaltioittain; kaupan esteiden poistamiseksi jäsenvaltioiden olisi annettava samat vaatimukset joko voimassa olevien vaatimustensa lisäksi tai niiden sijasta, kaksipyöräisten moottoriajoneuvojen lukumäärä ja käyttö kasvavat; sen vuoksi on tarpeen, että näihin ajoneuvoihin asennetaan yksi tai kaksi taustapeiliä, jotka on suunniteltu näyttämään ajoneuvon taakse ja sivuille, ja yhdenmukaistettu taustapeilien tyyppihyväksyntämenettely mahdollistaa sen, että kukin jäsenvaltio voi tarkastaa yhteisten rakenne- ja testivaatimusten noudattamisen ja ilmoittaa muille jäsenvaltioille havainnoistaan lähettämällä näille jäljennökset kutakin taustapeilityyppiä varten täytetystä osan ETY-tyyppihyväksyntätodistuksesta; osan ETY-tyyppihyväksyntämerkin laittaminen kaikkiin hyväksytyn tyypin mukaisesti valmistettuihin taustapeileihin tekee tarpeettomaksi taustapeilien rakenteiden tekniset tarkastukset muissa jäsenvaltioissa, ON ANTANUT TÄMÄN DIREKTIIVIN: 1 artikla 1. Jäsenvaltion on annettava osan ETY-tyyppihyväksyntä kaikille 7 artiklassa tarkoitettuihin ajoneuvoihin asennettavaksi tarkoitetuille taustapeilityypeille, jotka täyttävät liitteessä I vahvistetut rakenne- ja testivaatimukset. 2. Tyyppihyväksynnän antaneen jäsenvaltion on toteutettava tarvittavat toimenpiteet sen tarkastamiseksi, että tuotantomallit ovat hyväksytyn tyypin mukaisia, sikäli kuin se on tarpeen ja tarvittaessa yhteistyössä muiden jäsenvaltioiden toimivaltaisten viranomaisten kanssa. Tarkastus suoritetaan pistokokein. 2 artikla Jäsenvaltioiden on annettava kunkin 1 artiklan mukaisesti hyväksytyn taustapeilityypin valmistajalle tai tämän edustajalle liitteessä I olevan lisäyksen mallin mukainen osan ETY-tyyppihyväksyntämerkki. Jäsenvaltioiden on toteutettava tarvittavat toimenpiteet estääkseen sellaisten merkkien käytön, jotka saattaisivat aiheuttaa sekaannusta 1 artiklan mukaisesti tyyppihyväksyttyjen taustapeilien ja muiden peilien välillä. 3 artikla 1. Jäsenvaltio ei saa kieltää saattamasta markkinoille taustapeilejä niiden rakenteeseen tai toimintaan liittyvistä syistä, jos niissä on osan ETY-tyyppihyväksyntämerkki. 2. Tämä säännös ei kuitenkaan estä jäsenvaltiota toteuttamasta toimenpiteitä sellaisten osan ETY-tyyppihyväksyntämerkillä varustettujen taustapeilien osalta, jotka toistuvasti poikkeavat hyväksytystä tyypistä. Kyseisen jäsenvaltion on viipymättä ilmoitettava muille jäsenvaltioille ja komissiolle toteutetuista toimenpiteistä ja perusteltava päätöksensä. Myös 5 artiklaa sovelletaan. Taustapeili ei ole hyväksytyn tyypin mukainen 1 artiklassa tarkoitetulla tavalla, kun liitteen I vaatimuksia ei ole täytetty. 4 artikla Jäsenvaltion toimivaltaisten viranomaisten on lähetettävä kuukauden kuluessa muiden jäsenvaltioiden toimivaltaisille viranomaisille jäljennökset kaikista hyväksymistään tai epäämistään jokaisen taustapeilityypin osalta laadituista tyyppihyväksyntätodistuksista. 5 artikla 1. Jos osan ETY-tyyppihyväksynnän antanut jäsenvaltio toteaa, että useat taustapeilit, joissa on sama osan ETY-tyyppihyväksyntämerkki, eivät ole sen hyväksymän tyypin mukaisia, sen on toteutettava tarvittavat toimenpiteet sen varmistamiseksi, että tuotantomallit ovat hyväksytyn tyypin mukaisia. Kyseisen valtion toimivaltaisten viranomaisten on ilmoitettava muiden jäsenvaltioiden toimivaltaisille viranomaisille toteutetuista toimenpiteistä, jotka voivat, jos taustapeilit toistuvasti poikkeavat hyväksytystä tyypistä, johtaa ETY-tyyppihyväksynnän peruuttamiseen. Kyseisten viranomaisten on toteutettava vastaavat toimenpiteet, jos toisen jäsenvaltion toimivaltaiset viranomaiset ilmoittavat, että taustapeilit poikkeavat hyväksytystä tyypistä. 2. Jäsenvaltioiden toimivaltaisten viranomaisten on ilmoitettava kuukauden kuluessa toisilleen osan ETY-tyyppihyväksynnän peruuttamisesta ja tämän toimenpiteen perusteista. 3. Jos osan ETY-tyyppihyväksynnän antanut jäsenvaltio kiistää sille ilmoitetun vaatimustenmukaisuutta koskevan puutteen kyseisten jäsenvaltioiden on yritettävä ratkaista erimielisyys. Tästä on ilmoitettava komissiolle, joka tarvittaessa järjestää tarvittavia neuvotteluja asian ratkaisemiseksi. 6 artikla Kaikkien tämän direktiivin täytäntöönpanemiseksi annettujen säännösten nojalla tehdyt päätökset, jotka koskevat taustapeilin osan tyyppihyväksynnän epäämistä tai peruuttamista taikka sen markkinoille saattamisen tai käytön kieltämistä, on perusteltava yksityiskohtaisesti. Päätöksestä on ilmoitettava asianosaiselle, jolle on samanaikaisesti annettava tieto jäsenvaltion voimassa olevan lainsäädännön mukaan käytettävissä olevista muutoksenhakukeinoista ja määräajoista muutoksenhaulle. 7 artikla Tässä direktiivissä "ajoneuvolla" tarkoitetaan kaikkia tieliikenteeseen tarkoitettuja moottorikäyttöisiä, sivuvaunullisia tai sivuvaunuttomia kaksipyöräisiä ajoneuvoja, joiden suurin rakenteellinen nopeus on yli 25 km/h. 8 artikla Tässä direktiivissä "kansallisella tyyppihyväksynnällä" tarkoitetaan seuraavia hallintomenettelyjä: - Belgian lainsäädännössä "agréation par type/aan-neming"; - Tanskan lainsäädännössä "standardtypegodkendelse"; - Saksan lainsäädännössä "allgemeine Betriebserlaubnis"; - Ranskan lainsäädännössä "réception par type"; - Irlannin lainsäädännössä "type-approval"; - Italian lainsäädännössä "omologazione" tai "approvazione del tipo"; - Luxemburgin lainsäädännössä "agréation"; - Hollannin lainsäädännössä "typegoedkeuring"; - Yhdistyneen kuningaskunnan lainsäädännössä "type-approval". 9 artikla 1. Valmistajan tai tämän edustajan pyynnöstä jäsenvaltion on tarkastettava, että ajoneuvotyyppi täyttää liitteen II vaatimukset. Ajoneuvotyyppiä koskevan hakemuksen saa toimittaa vain yhdelle jäsenvaltiolle. 2. Tarkastusten jälkeen jäsenvaltion on annettava ajoneuvolle liitteessä II olevassa lisäyksessä esitetyn mallin mukainen taustapeilitodistus, jäljempänä "todistus", jossa erityisesti ilmoitetaan täyttääkö ajoneuvotyyppi tämän direktiivin vaatimukset. 3. Todistuksen, jossa ilmoitetaan ajoneuvotyypin olevan tämän direktiivin vaatimusten mukainen, antaneen jäsenvaltion on toteutettava tarvittavat toimenpiteet sen tarkastamiseksi, että tuotantomallit ovat hyväksytyn tyypin mukaisia, sikäli kuin se on tarpeen ja tarvittaessa yhteistyössä muiden jäsenvaltioiden toimivaltaisten viranomaisten kanssa. Tälläinen tarkastus suoritetaan pistokokein. 10 artikla Jäsenvaltion toimivaltaisten viranomaisten on lähetettävä kuukauden kuluessa jäsenvaltioiden toimivaltaisille viranomaisille jäljennös jokaisesta tarkastamastaan ajoneuvotyypistä. Hakijalle on myös annettava jäljennös todistuksesta. Muiden jäsenvaltioiden on katsottava tämä asiakirja todisteeksi siitä, että tämän direktiivin vaatimukset täytetään. 11 artikla 1. Jäsenvaltiossa, jossa ajoneuvoihin tai tiettyihin ajoneuvoluokkiin sovelletaan kansallista tyyppihyväksyntää, kyseisen hyväksynnän on perustuttava vastaavien kansallisten vaatimusten asemesta tämän direktiivin vaatimuksiin, jos valmistaja tai tämän edustaja sitä vaatii. 2. Jäsenvaltio, jossa ajoneuvoihin tai tiettyihin ajoneuvoluokkiin ei sovelleta kansallista tyyppihyväksyntää, ei saa kieltää ajoneuvojen rekisteröintiä taikka estää ajoneuvojen myyntiä, liikkeelle laskemista tai käyttöä siitä syystä, että vastaavien kansallisten vaatimusten asemesta täytetään tämän direktiivin vaatimukset. 12 artikla 1. Todistuksen, jossa todetaan ajoneuvon olevan tämän direktiivin vaatimusten mukainen, antaneen jäsenvaltion on toteutettava tarvittavat toimenpiteet sen varmistamiseksi, että se saa tiedon kaikista kyseiseen ajoneuvotyyppiin tehdyistä muutoksista tai ajoneuvotyypin valmistuksen lopettamisesta. 2. Jos kyseinen jäsenvaltio katsoo, että tehty muutos ei edellytä muutosta hyväksyntätodistuksen antamisen perustana oleviin tietoihin, jäsenvaltion toimivaltaisten viranomaisten on ilmoitettava tästä valmistajalle tai tämän edustajalle. 3. Jos kyseinen jäsenvaltio kuitenkin katsoo, että muutos edellyttää uusia tarkastuksia ja että voimassa olevaa todistusta on vastaavasti muutettava tai että on laadittava uusi todistus, kyseisen valtion toimivaltaisten viranomaisten on ilmoitettava tästä valmistajalle tai tämän edustajalle ja kuukauden kuluessa uusien asiakirjojen laadintapäivästä toimitettava nämä asiakirjat muiden jäsenvaltioiden toimivaltaisille viranomaisille; asiakirjoihin on liitettävä viimeisen, vanhan todistuksen mukaisesti valmistetun ajoneuvon rungon numero ja, jos mahdollista, ensimmäisen muutetun tai uuden todistuksen mukaisesti valmistetun ajoneuvon rungon numero. 13 artikla Tarvittavat muutokset liitteiden vaatimusten mukauttamiseksi tekniikan kehitykseen annetaan moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(3), sellaisena kuin se on viimeksi muutettuna direktiivillä 78/547/ETY(4), 13 artiklassa säädettyä menettelyä noudattaen. 14 artikla 1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa tämän direktiivin tiedoksi antamisesta ja ilmoitettava tästä komissiolle viipymättä. 2. Jäsenvaltioiden on toimitettava niiden tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 15 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä heinäkuuta 1980. Neuvoston puolesta Puheenjohtaja G. THORN (1) EYVL N:o C 197, 4.8.1980, s. 66 (2) EYVL N:o C 182, 21.7.1980, s. 2 (3) EYVL N:o L 42, 23.2.1970, s. 1 (4) EYVL N:o L 168, 26.6.1978, s. 39 LIITE I TAUSTAPEILIEN OSAN ETY-TYYPPIHYVÄKSYNTÄÄ KOSKEVAT VAATIMUKSET 1. Kaikkien ajoneuvojen taustapeilien on vastattava moottoriajoneuvojen taustapeilejä koskevan jäsenvaltioiden lainsäädännön lähentämisestä 1 päivänä maaliskuuta 1971 annetun neuvoston direktiivin 71/127/ETY(1), sellaisena kuin se on viimeksi muutettuna direktiivillä 79/795/ETY(2), ETY-tyyppihyväksyntää koskevia vaatimuksia, seuraavin muutoksin: 1.1 Tässä direktiivissä tarkoitettu taustapeilien luokka Taustapeilit sijoitetaan L-luokkaan, johon kuuluvien taustapeilien ETY-tyyppihyväksyntä määritellään 1.2 kohdassa. 1.2 L-luokan taustapeilien osan ETY-tyyppihyväksyntä L-luokan taustapeilit tyyppihyväksytään III luokan taustapeilejä koskevien vaatimusten mukaisesti paitsi seuraavia vaatimuksia koskevin osin: 1.2.1 Heijastavan pinnan kaarevuussäteen keskiarvon "r" on oltava vähintään 1 000 mm ja enintään 1 200 mm. 1.2.2 Heijastavan pinnan mittojen on oltava sellaisia, että: - pyöreiden taustapeilien heijastavan pinnan läpimitta on 100-150 mm; - muiden kuin pyöreiden taustapeilien heijastavan pinnan ulkoreunojen väliin voidaan piirtää läpimitaltaan vähintään 100 mm ympyrä. Tämän heijastavan pinnan on mahduttava sivunpituudeltaan 150 mm nelikulmion sisään. 1.3 Esimerkki L-luokan taustapeilin osan ETY-tyyppihyväksyntämerkistä >VIITTAUS KAAVIOON> Selitys Edellä esitetyllä ETY-tyyppihyväksyntänumerolla varustettu peili on L-luokan peili, jolle on Italiassa (e 3) annettu osan tyyppihyväksyntä numerolla 177. LISÄYS MALLI OSAN ETY-TYYPPIHYVÄKSYNTÄTODISTUKSESTA >VIITTAUS KAAVIOON> >VIITTAUS KAAVIOON> >VIITTAUS KAAVIOON> (1) EYVL N:o L 68, 22.3.1971, s. 1 (2) EYVL N:o L 239, 22.9.1979, s. 1 LIITE II TAUSTAPEILIEN AJONEUVOIHIN ASENNUSTA KOSKEVAT VAATIMUKSET Lukumäärä ja asennusta koskevat vaatimukset 1. Kaikissa kaksipyöräisissä ajoneuvoissa, joiden suurin rakenteellinen nopeus ei ylitä 100 km/h, on oltava asennettuna osan ETY-tyyppihyväksyntämerkillä varustettu taustapeili. Taustapeilin on sijaittava ajoneuvon vasemmalla puolella jäsenvaltioissa, joissa on oikeanpuoleinen liikenne, ja oikealla puolella jäsenvaltioissa, joissa on vasemmanpuoleinen liikenne. 2. Kaikissa kaksipyöräisissä ajoneuvoissa, joiden suurin rakenteellinen nopeus on yli 100 km/h, on oltava kaksi, ajoneuvon vasemmalle ja oikealle puolelle sijoitettua, osan ETY-tyyppihyväksyntämerkillä varustettua taustapeiliä. 3. Taustapeilit on kiinnitettävä siten, että ne pysyvät liikkumattomina tavanomaisissa käyttöolosuhteissa. 4. Taustapeilit on sijoitettava siten, että ajoneuvon kuljettajan istuessa kuljettajan paikalla tavanomaisessa ajoasennossa, kuljettajalla on hyvä näkyvyys ajoneuvon takana ja sivuilla oleville tieosuuksille. 5. Kuljettajan on voitava säätää taustapeilien asentoa ajoasennosta käsin. 6. L-luokan peileihin ei sovelleta direktiivissä 71/127/ETY säädettyjä näkökenttää koskevia vaatimuksia. LISÄYS MALLI >VIITTAUS KAAVIOON> >VIITTAUS KAAVIOON>